Aksel Saltvik

Aksel Olai Saltvik (født 4. april 1888 i Meløy, oppvokst i Mosvik, død 1. desember 1975 i Mosvik«80 år» I: Trønder-Avisa, 3. april 1968«Dødsfall». I: Trønder-Avisa, 5. desember 1975) var ordfører i Mosvik fra 1935 til 1941 og fra mai til desember 1945.Morten Olsen Haugen. «Aksel Saltvik». Årbok for Mosvik 2019; side 148-164. Han representerte Arbeiderpartiet.Jorolf Nyborg. Mosvik kommune : 100 år : 1901-2001. Mosvik, 2001. 96 sider. ISBN 82-993302-4-6. (pdf) 

I det sivile liv var han sjømann, fisker, en kort tid gruvearbeider ved Lønvik kalkverk på Ytterøy, veiarbeider og småbruker. Før rutebåt med tverrfjordforbindelsen ble etablert i 1954 drev han også frakt av melk fra Mosvik til meieri på Levanger.J. Holmlimo. «Fjordfisket uten framtid». I: Trønder-Avisa, 9. november 1968. Intervju med Saltvik Han bodde på småbruket Flatskogen fra 1914 til 1952, deretter på eiendommen Bergheim nærmere fjorden.Bygdebok for Mosvik. Bind 3. Utgitt av Mosvik historielag, 2013. ISBN 978-82-91273-30-3. Side 444 og 458  

Han ble første gang valgt inn i kommunestyret i 1916Kommunestyrevalg i Mosvik; lokalhistoriewiki.no. I 1919 ble han første gang varaordfører.«Fra Mosvik». I Indtrøndelagen 24. desember 1919. Han var også varaordfører etter valgene i 1928  og 1931«Mosvik». I: Nord-Trøndelag og Nordenfjeldsk tidende, 8. desember 1931. Han ble i januar 1941 oppnevnt til ordfører i Mosvik av NS-myndighetene, men ba seg fritatt og ble 10 dager senere erstattet av Bjarne Rognlie.
Ved freden i mai 1945 ble han utnevnt til ordfører i Mosvik av den midlertidige fylkesmannenNord-trøndelag og Inntrøndelagen, 11. mai 1945, og han fungerte som ordfører ut 1945, inntil det nyvalgte kommunestyret trådte i funksjon. I tillegg til politikken hadde han andre verv i lokalsamfunnet og i lokallaget og fylkesstyret av Norges Fiskarlag. Han var kirkeverge, søndagsskolelærer og aktiv i misjonsforeninger og annen kristelig virksomhet.

 Referanser 

 Eksterne lenker 
 Kommunestyrevalg i Mosvik; lokalhistoriewiki.no

Kategori:Ordførere i Mosvik
Kategori:Ap-ordførere i Nord-Trøndelag
Kategori:Personer fra Inderøy kommune
Kategori:Norske gruvearbeidere